Seksklagte: Seun getuig oor ‘kode van geheimhouding’ | Maroela Media
Die 17-jarige seun het die skool ná die beweerde aanranding verlaat. Hy het in die Johannesburgse hooggeregshof, wat in Palm Ridge sit, getuig dat hy gesien het hoe Collan Rex ander seuns gelek, gewurg en gebyt het.
“Hy het altyd iets aggressiefs teenoor iemand gedoen… hy wou ons domineer.” Die seun het ŉ voorval beskryf waar Rex hom glo aangerand het. “My ma kon my die een aand nie oplaai nie en hy het my genooi om Xbox te speel.” Volgens die seun het Rex vulgêre taal teenoor hom gebruik en toe gemaak of hy seks het met hom.
Die seun het getuig hy het geweet wat Rex doen is onvanpas, maar dat hy nie die voorvalle aangemeld het nie aangesien daar vir hulle gesê is om op te hou klik.
William Robertse, Rex se regsverteenwoordiger, het gesê die seun het nie die voorvalle aangemeld nie, want dit het nie gebeur nie.
Die seun het dit egter ontken. “Ons is altyd by Parktown aangesê om dinge stil te hou. By ŉ kamp in gr. 8 is ons vertel oor ŉ kode van geheimhouding, anders gaan jy die klikkiebek van die graad wees.”
Volgens die seun het hy ook nie vir sy ma van die voorval vertel nie, aangesien sy ma tydens ŉ vorige geleentheid ŉ kwessie met die koshuishoof opgeneem het en hy deur ander seuns geslaan is daaroor.
ŉ 16-jarige seun wat sedert 2015 in Parktown is, het getuig dat Rex met hom gestoei het. Nog ŉ 16-jarige seun het getuig dat Rex hom gereeld aan sy geslagsdele gegryp het.
Volgens die seun het Rex by een geleentheid sy swembroek afgetrek en hom aan sy geslagsdele gegryp. Hy het glo ook toe die seun 14 was vir hom gevra of hulle ŉ speletjie kan speel en toe aan sy geslagsdele gevat.
Robertse wou by die seun weet of hy reg van verkeerd kan onderskei. “Ja, dit was onvanpas van hom om aan my geslagsdele te vat.”
Volgens die seun het hy albei gevalle aangemeld. Hy het gesê die onderwyders aan wie hy die voorvalle rapporteer het, het gesê hulle sou dit uitsorteer.
Nee wat mnr die Regsverteenwoordiger, waar daar ‘n rokie is, is daar ‘n vuurtjie. Daar is duidelik iets wat jou kliënt pla. Daar is net te veel seuns wat nou begin praat. Die trauma waardeur hierdie jong seuns gegaan het, is erg. Ek sou graag ‘n persoonlike “gesprekkie” met die meneer wou gehad het. Hierdie is regtig ‘n smerige kannetjie wurms.
MiWay · 3 maande gelede
Het Otto al kommentaar gelewer op sy mede landsburgers?
Thali Roberts · 3 maande gelede
Ons seuns is ook in ñ baie bekende skool en is ook tydens hul graad 8 kamp gewaarsku oor di skool se ryke tradisie van geheimhouding. Die praktyk is eeu oud…jy praat en ons werk jou uit. Eks dankbaar die sweer by Parktown Boys High het gebars. Vir die ouers van hierdie seuns…well done omdat jul jul kinders glo en hul die vrymoedigheid gee om te praat.
Ek wonder hoe voel die ouers van die onderwyser? Ek wonder wat het verkeerd gegaan met hom!!!
Die mnr Rex is beslis obsessief oor seks. Geen jong seun/man sal in sy teenwoordigheid veilig wees nie. Hy moet maar verwyder word uit die samelewing en in di tronk tussen die ander kriminele gaan sit. Net jammer sy ma/ouers moet die hel deurmaak.
Geen jong seun/ man sal veilig wees as die ou los rondloop nie. Laat hy maar in die tronk gaan sit. Die jong mans wat deur die saak geraak is moet asb hulp kry dat hulle die saak emosioneel kan oorwin, hulle kan !!